ddrg/super_eurlex huggingface dataset:
(2)

Rozhodnutie (SZBP) 2019/797 sa uplatňuje do 18. mája 2020. Na základe preskúmania uvedeného rozhodnutia by sa platnosť reštriktívnych opatrení, ktoré sú v ňom stanovené, mala predĺžiť do 18. mája 2021.
2.

V oddiele „I. Osoby a subjekty zapojené do činností v jadrovej oblasti a v oblasti balistických rakiet a osoby a subjekty poskytujúce podporu iránskej vláde“ pododdiele „B. Subjekty“ sa príslušné záznamy uvedené v zozname nahrádzajú týmito záznamami: Názov Identifikačné údaje Dôvody Dátum zaradenia na zoznam „87. Khala Afarin Pars (alias PISHRO KHALA AFARIN COMPANY) Posledná známa adresa: Unit 5, 2nd Floor, No 75, Mehran Afrand St, Sattarkhan St, Tehran. Zapojená do obstarávania vybavenia a materiálu, ktorý sa priamo využíva v rámci iránskeho jadrového programu. 1.12.2011 161. Sharif University of Technology Posledná známa adresa: Azadi Ave/Street, PO Box 11365-11155, Tehran, Iran, Tel: +98 21 66 161 E-mail: info@sharif.ir Sharif University of Technology (SUT) uzavrela viacero dohôd o spolupráci s organizáciami iránskej vlády, ktoré označila OSN a/alebo EÚ a ktoré sú činné vo vojenskej oblasti alebo súvisiacich oblastiach, najmä v oblasti výroby a obstarávania balistických rakiet. Medzi tieto dohody patrí: dohoda s organizáciou Aerospace Industries Organisation, označenou zo strany EÚ, v oblasti výroby satelitov; spolupráca s iránskym ministerstvom obrany a Zborom iránskych revolučných gárd (IRGC) týkajúca sa súťaží inteligentných lodí; širšia dohoda so vzdušnými silami IRGC, ktorá sa okrem iného týka rozvoja a posilňovania vzťahov, organizačnej a strategickej spolupráce univerzity; SUT je stranou dohody medzi šiestimi univerzitami, ktorá podporuje iránsku vládu prostredníctvom výskumu v oblasti obrany. Celkovo vzaté ide o značnú mieru spolupráce s vládou Iránu vo vojenskej oblasti alebo súvisiacich oblastiach, pričom táto spolupráca predstavuje podporu iránskej vlády. 8.11.2014“
(2)

V dôsledku týchto opatrení nebolo možné dodržať periodicitu pravidelných lekárskych prehliadok personálu vykonávajúceho úlohy rozhodujúce z hľadiska bezpečnosti, s výnimkou rušňovodičov, stanovenú v bode 4.7.2.2.1 prílohy I k rozhodnutiu Komisie 2012/757/EÚ (2). Na zabezpečenie kontinuity činnosti by sa na vykonanie týchto prehliadok malo poskytnúť ďalších šesť mesiacov. Nemalo by to mať vplyv na ďalšie lekárske prehliadky ani na ich zvýšenú periodicitu, ak si to vyžaduje zdravotný stav člena personálu.
(7)

Alternatíva predložená v súčasnej diskusii, ktorej cieľom je stanoviť rozdielne základné obdobia pre rôzne krajiny v závislosti od ich úrovne rozvoja, roku pristúpenia k systému CORSIA alebo iných kritérií, by sa nemala podporiť. Bolo by to v rozpore so zásadou nediskriminácie, ako sa pripomína v rezolúcii A40 – 19, a mohlo by to ohroziť ďalšiu existenciu systému CORSIA v jeho súčasnej podobe.
(3)

IAEA 8. mája 2020 požiadala v súvislosti s rozhodnutím (SZBP) 2016/2383 o predĺženie vykonávacieho obdobia a lehoty na uzatváranie zmlúv z 36 na 42 mesiacov, teda do 14. decembra 2020. Požadované predĺženie je odôvodnené pandémiou COVID-19 a dočasným pozastavením všetkých nezásadných ciest a zasadnutí do 1. júna 2020, a to aj tých, ktoré sa majú konať vo Viedni a ktoré si vyžadujú účasť zahraničných odborníkov.
(10)

Žiadatelia požiadali o to, aby vzhľadom na rastúci podiel osobných automobilov a ľahkých úžitkových vozidiel schopných jazdiť na skvapalnený ropný plyn (LPG), stlačený zemný plyn (CNG) alebo E85 boli do rozsahu pôsobnosti tohto rozhodnutia zahrnuté aj takéto vozidlá, a preto by sa mali zodpovedajúcim spôsobom upraviť niektoré faktory skúšobnej metódy.
(3)

Mandát OZEÚ by sa mal predĺžiť o ďalšie obdobie 6 mesiacov a mala by sa stanoviť nová finančná referenčná suma na obdobie od 1. septembra 2020 do 28. februára 2021.
(7)

Ako výnimku z pravidla VI.2 druhého odseku a pravidla VII.2 druhého odseku pravidiel fungovania by výberová komisia mala mať možnosť predložiť Rade svoje odôvodnené stanovisko len v súvislosti s dvoma spôsobilými uchádzačmi, ak sa dostatočne preukáže, že pre členský štát je vzhľadom na výnimočné okolnosti v tomto členskom štáte objektívne nemožné nájsť v primeranom čase tretieho spôsobilého uchádzača napriek všetkému potrebnému úsiliu, ktoré na tento účel vynaložil. Výberová komisia by mala túto možnosť využiť, len ak uchádzač vezme svoju nomináciu späť alebo výberová komisia v súvislosti s ním dospeje k záveru, že je nespôsobilý, a ak daný členský štát už predtým aspoň raz nominoval nového uchádzača v súlade s pravidlom VI.2 alebo VII.2. V takej situácii by výberová komisia mala mať možnosť predložiť Rade svoje stanovisko v súvislosti s dvoma spôsobilými uchádzačmi a Rada by mala mať možnosť pristúpiť k vymenovaniu na základe zoznamu iba dvoch spôsobilých uchádzačov.
(4)

Kosovo požiadalo o zaradenie do zoznamu uvedeného v časti 2 prílohy II k rozhodnutiu 2007/777/ES ako tretia krajina, z ktorej je povolený vstup komodít získaných z hydiny a pernatej zveri z farmových chovov (okrem vtákov nadradu bežce) do Únie, ktoré boli opracované špecifickým spôsobom „C“ alebo „D“, a predložilo príslušné informácie. Kosovo konkrétne poskytlo záruky v súvislosti s hydinovou surovinou pochádzajúcou buď z členských štátov, alebo z tretích krajín, ktoré majú povolenie vyvážať takúto surovinu do Únie, ako aj v súvislosti so spôsobom opracovania týchto výrobkov.
(2)

V rozhodnutí (EÚ) 2020/430 sa stanovuje, že Rada môže toto rozhodnutie obnoviť, ak to odôvodňujú pretrvávajúce výnimočné okolnosti. Rada 21. apríla 2020 rozhodnutím (EÚ) 2020/556 (3) predĺžila výnimku ustanovenú v článku 1 rozhodnutia (EÚ) 2020/430 o ďalšie obdobie jedného mesiaca od 23. apríla 2020. Toto predĺženie platnosti výnimky malo trvať do 23. mája 2020. Rada 20. mája 2020 rozhodnutím (EÚ) 2020/702 (4) predĺžila výnimku ustanovenú v článku 1 rozhodnutia (EÚ) 2020/430 o ďalšie obdobie do 10. júla 2020.
(3)

Politický a bezpečnostný výbor (PBV) sa 16. apríla 2020 dohodol, že vzhľadom na pandémiu ochorenia COVID-19 by sa misia PHM EÚ v Rafahu mala s rovnakým mandátom predĺžiť o ďalších 12 mesiacov do 30. júna 2021 s tým, že misia bude podliehať strategickému preskúmaniu akonáhle to okolnosti dovolia.
(5)

Svetové zhromaždenie delegátov OIE prijalo 28. mája 2019 uznesenie č. 19 o uznaní štatútu členských krajín podľa rizika bovinnej spongiformnej encefalopatie (Recognition of the Bovine Spongiform Encephalopathy Risk Status of Members) (4) s cieľom, aby nadobudlo účinnosť 31. mája 2019. V uvedenom uznesení sa Srbsko „Okrem Kosova spravovaného Organizáciou Spojených národov“ uznalo ako krajina so zanedbateľným rizikom BSE v súlade s Kódexom zdravia suchozemských zvierat OIE. Po prehodnotení situácie na úrovni Únie, ktoré vyplýva z rezolúcie OIE, Komisia dospela k záveru, že nový štatút podľa rizika BSE uznaný OIE pre túto tretiu krajinu by sa mal zohľadniť v prílohe k rozhodnutiu 2007/453/ES.
(3)

Politický a bezpečnostný výbor (ďalej len „PBV“) sa dohodol 28. marca 2019 a 16. apríla 2020 potvrdil, že misia by sa s rovnakým mandátom mala predĺžiť o ďalšie obdobie 12 mesiacov do 30. júna 2021 s tým, že misia bude podliehať strategickému preskúmaniu akonáhle to okolnosti dovolia.
(4)

PBV sa 14. mája 2020 ďalej dohodol, že pán Vincenzo TAGLIAFERRI, ktorý bol 30. augusta 2016 rozhodnutím Politického a bezpečnostného výboru (SZBP) 2016/1634 (3) vymenovaný za vedúceho misie a ktorého mandát sa pravidelne predlžoval, naposledy do 30. júna 2020 rozhodnutím Politického a bezpečnostného výboru (SZBP) 2019/2077 (4), by mal túto funkciu vykonávať do 30. septembra 2020.
(7)

Nová Kaledónia je zahrnutá do zoznamu týkajúceho sa hovädzieho dobytka, akvakultúry, diviny, chovnej diviny a medu. Uvedená tretia krajina však Komisiu informovala, že už nebude do Únie vyvážať hovädzie mäso a divinu a že plán pre akvakultúru sa vzťahuje len na kôrovce. Položka týkajúca sa Novej Kaledónie, pokiaľ ide o hovädzí dobytok a divinu, by sa preto mala zo zoznamu vypustiť a mala by sa doň doplniť špecifikácia, ktorou sa obmedzuje schválenie v prípade akvakultúry len na kôrovce.
(2)

Cielené reštriktívne opatrenia proti kybernetickým útokom so závažným vplyvom, ktoré predstavujú vonkajšiu hrozbu pre Úniu alebo jej členské štáty, patria medzi opatrenia zahrnuté do rámca pre spoločnú diplomatickú reakciu Únie na škodlivé kybernetické činnosti (súboru nástrojov kybernetickej diplomacie) a sú kľúčovým nástrojom na odrádzanie od páchania takýchto činností a reagovania na ne. Reštriktívne opatrenia sa môžu uplatňovať aj v reakcii na kybernetické útoky so závažným vplyvom na tretie štáty alebo medzinárodné organizácie, ak sa to považuje za potrebné na dosiahnutie cieľov spoločnej zahraničnej a bezpečnostnej politiky stanovených v príslušných ustanoveniach článku 21 Zmluvy o Európskej únii.
(12)

V dôsledku ťažkostí spôsobených pandémiou ochorenia COVID-19 trval postup predĺženia platnosti odchýlky dlhšie než sa pôvodne očakávalo a nebol dokončený do 30. júna 2020. Ak by sa toto rozhodnutie neuplatňovalo so spätnou účinnosťou, spoločnosti, ktoré používajú mechanizmus rozdelenej platby, by museli zmeniť svoj fakturačný systém, aby sa zmenám ihneď prispôsobili. Takisto daňová správa by bola nútená zaviesť podobné zmeny svojich systémov. Vzhľadom na uvedené ťažkosti sa nezdá vhodné požadovať v tejto chvíli od podnikov a daňových správ, aby také zmeny uskutočnili. V záujme zabezpečenia právnej kontinuity uvedeného opatrenia by sa toto rozhodnutie malo preto uplatňovať so spätnou účinnosťou.
(13)

Pokiaľ ide o navrhované doplnenie postupu zábehu motor-generátora do skúšobnej metodiky, ani v jednej z týchto dvoch žiadostí sa s dostatočnou presnosťou neuvádzajú podrobnosti, ako by sa mal takýto zábeh vykonať, ani spôsob, ako by sa mal účinok zábehu zohľadniť. Keďže účinnosť funkcie účinného motor-generátora s napätím 48 voltov v kombinácii s konvertorom typu DC/DC s napätím 48 voltov/12 voltov sa určuje na základe priemeru výsledkov merania, všetky účinky zábehu, pozitívne alebo negatívne, sa môžu pri konečnom určení účinnosti primerane zohľadniť, v prípade potreby tak, že sa zvýši počet meraní. V tejto súvislosti nie je vhodné doplniť skúšobnú metodiku o ďalší osobitný postup zábehu, ako sú postupy navrhnuté v žiadostiach.
(7)

Cieľom tohto opatrenia, ktoré by sa malo uplatňovať na ľahké nákladné vozidlá s maximálnou povolenou celkovou hmotnosťou tri tony, je zjednodušiť povinnosti súvisiace s DPH pre zdaniteľné osoby, ktoré vozidlo zaregistrované výlučne na účely podnikania príležitostne používajú aj na súkromné účely, a tým zjednodušiť postup výberu DPH. Zdaniteľné osoby by si však naďalej mohli zvoliť možnosť zaregistrovať ľahké nákladné vozidlo ako vozidlo používané na účely podnikania aj na súkromné účely. V takomto prípade by zdaniteľné osoby stratili nárok na odpočítanie DPH z obstarávacej ceny vozidla, ale nemali by povinnosť platiť denný poplatok za prípadné použitie vozidla na súkromné účely.
(18)

Preto sú potrebné dodatočné záruky a ubezpečenia, že stratégia by skutočne viedla k minimalizácii podvodov. Tieto by mali zahŕňať stanovenie lehôt na úplné vykonávanie stratégie a cieľov, ktoré umožnia posúdiť jej účinnosť. Takisto je potrebné zabezpečiť revíziu stratégie do konca roka 2021, čo by malo zahŕňať ďalšie posilnenie kontrol, ak je to potrebné vzhľadom na skúsenosti získané počas jej vykonávania.
2.

Každý prevádzkovateľ vystupuje ako kontaktné miesto pre používateľov mobilných aplikácií na vyhľadávanie kontaktov a varovanie vo svojej krajine a vybavuje žiadosti týkajúce sa výkonu práv dotknutých osôb, ktoré títo používatelia alebo ich zástupcovia predložili, v súlade so všeobecným nariadením o ochrane údajov. Každý prevádzkovateľ stanoví osobitné kontaktné miesto určené na vybavovanie žiadostí od dotknutých osôb. Ak spoločný prevádzkovateľ dostane od dotknutej osoby žiadosť, ktorá nespadá do rozsahu jeho zodpovednosti, bezodkladne ju postúpi zodpovednému spoločnému prevádzkovateľovi. Na požiadanie si spoloční prevádzkovatelia pri vybavovaní žiadostí dotknutých osôb navzájom pomáhajú a vzájomne si odpovedajú bez zbytočného odkladu, a to najneskôr do 15 dní od doručenia žiadosti o pomoc.
(2)

V rozhodnutí (EÚ) 2020/430 sa stanovuje, že Rada môže toto rozhodnutie obnoviť, ak to odôvodňujú pretrvávajúce výnimočné okolnosti. Rada 21. apríla 2020 rozhodnutím (EÚ) 2020/556 (3) predĺžila výnimku stanovenú v článku 1 rozhodnutia (EÚ) 2020/430 o ďalšie obdobie jedného mesiaca od 23. apríla 2020. Toto predĺženie platnosti výnimky malo trvať do 23. mája 2020. Rada 20. mája 2020 rozhodnutím (EÚ) 2020/702 (4) predĺžila výnimku stanovenú v článku 1 rozhodnutia (EÚ) 2020/430 o ďalšie obdobie do 10. júla 2020. Rada 3. júla 2020 rozhodnutím (EÚ) 2020/970 (5) predĺžila uvedenú výnimku o ďalšie obdobie do 10. septembra 2020.
(7)

Príslušný orgán Spojeného kráľovstva informoval Komisiu o niekoľkých ohniskách Bonamia ostreae na svojom území, a to aj v oblastiach, ktoré sú v súčasnosti uvedené v časti C prílohy I k rozhodnutiu 2009/177/ES ako oblasti vyhlásené za oblasti bez výskytu uvedenej choroby, a uviedol, že v prípade týchto oblastí by sa mal odobrať štatút bez výskytu choroby Bonamia ostreae. Tieto oblasti by sa preto mali z uvedeného zoznamu vypustiť.
(2)

Látky v zozname sledovaných látok by sa mali vyberať spomedzi látok, v prípade ktorých z dostupných informácií vyplýva, že môžu predstavovať významné riziko na úrovni Únie pre vodné prostredie alebo prostredníctvom vodného prostredia, no v prípade ktorých nie sú údaje z monitorovania dostatočné na to, aby sa z nich dal vyvodiť záver o skutočnom riziku, ktoré predstavujú. Malo by sa zvážiť zaradenie vysoko toxických látok používaných v mnohých členských štátoch a vypúšťaných do vodného prostredia, ktoré však nie sú monitorované, alebo sa monitorujú len zriedka, do daného zoznamu sledovaných látok. Pri tomto procese výberu by sa mali zohľadniť informácie uvedené v písmenách a) až e) článku 8b ods. 1 smernice 2008/105/ES, pričom by sa osobitná pozornosť mala venovať novým znečisťujúcim látkam.
(13)

Výbory CEN a Cenelec zrevidovali harmonizovanú normu EN 50178:1997. Výsledkom je prijatie normy EN 62477-1:2012 a jej zmeny EN 62477-1:2012/A11:2014. Na základe oznámenia Komisie (2016/C 249/03) (5) boli v sérii C Úradného vestníka Európskej únie uverejnené odkazy na normu EN 62477-1:2012 a jej zmenu EN 62477-1:2012/A11:2014 a do stĺpca starých noriem bol začlenený odkaz na normu EN 50178:1997, ale bez uvedenia dátumu prechodného obdobia na ukončenie predpokladu zhody. V uvedenom oznámení sa odkaz na normu EN 50178:1997 uviedol aj v stĺpci publikovaných noriem. V oznámení (2018/C 326/02) sa uverejnili odkazy na normu EN 62477-1:2012 a jej zmenu EN 62477-1:2012/A11:2014, ako aj na normu EN 50178:1997 bez uvedenia, že norma EN 50178:1997 je stará. Vzhľadom na neistotu, pokiaľ ide o vypustenie odkazu na normu EN 50178:1997 zo série C Úradného vestníka Európskej únie, je potrebné zahrnúť odkaz na normu EN 50178:1997 do prílohy II k vykonávaciemu rozhodnutiu (EÚ) 2019/1956, v ktorej sú uvedené odkazy na harmonizované normy vypracované na podporu smernice 2014/35/EÚ, ktoré sú vypustené zo série C.
(3)

Rada dospela k záveru, že reštriktívne opatrenia voči všetkým osobám a subjektom uvedeným na zoznamoch v prílohách II a III k rozhodnutiu (SZBP) 2016/849 by sa mali zachovať, že odôvodnenie týkajúce sa19 osôb a identifikačné údaje týkajúce sa piatich osôb a dvoch subjektov by sa mali aktualizovať a že do identifikačných údajov všetkých fyzických osôb uvedených v prílohe II by sa malo zahrnúť pohlavie.
(4)

V rozhodnutí (SZBP) 2019/2110 sa uvádza finančná referenčná suma 7 100 000 EUR na pokrytie výdavkov spojených s misiou EUAM RCA počas prvých šesť mesiacov po nadobudnutí účinnosti uvedeného rozhodnutia. Rozhodnutím Rady (SZBP) 2020/664 (2) sa predĺžila platnosť finančnej referenčnej sumy do 8. augusta 2020. Mala by sa poskytnúť dodatočná referenčná suma, ktorá sa vzťahuje na obdobie od začatia misie do 8. augusta 2022.
(3)

Rozsah pôsobnosti vykonávacieho rozhodnutia (EÚ) 2018/1986, ktorým sa zriaďujú špecifické kontrolné a inšpekčné programy pre rybolov určitých druhov pre Stredozemné more a Čierne more, by sa mal rozšíriť na rybolov merlúzy európskej, krevety ružovej, krevety Aristeus antennatus, krevety Aristaeomorpha foliacea, homára štíhleho, sultánky nachovej, pagela bledého, soley európskej, korala červeného, koryfény veľkej a šproty severnej s cieľom zohľadniť nedávno prijaté ochranné a riadiace opatrenia Únie v oblasti rybolovu (4) a odporúčania (5) Všeobecnej rybárskej komisie pre Stredozemné more (GFCM). Z dôvodu jasnosti je vhodné vymedziť pojmy Iónske more, Levantské more a Alboránske more.
(2)

Po obnovení dialógu medzi Belehradom a Prištinou v júli 2020 by sa do tímu OZEÚ mali prijať ďalší zamestnanci. Referenčná suma by sa preto mala zodpovedajúcim spôsobom upraviť,
(10)

Po druhé, právnym rámcom a rámcom dohľadu tretej krajiny sa má zabezpečiť, aby centrálne protistrany usadené v danej tretej krajine priebežne podliehali účinnému dohľadu a presadzovaniu právnych predpisov. Do 31. decembra 2020 sú centrálne protistrany Spojeného kráľovstva pod dohľadom Bank of England, ako sa stanovuje vo vnútroštátnom práve Spojeného kráľovstva v súlade s nariadením (EÚ) č. 648/2012 (7). V rámci začleňovania nariadenia (EÚ) č. 648/2012 do vnútroštátneho práva Spojeného kráľovstva zostáva Bank of England po uvedenom dátume naďalej zodpovedná za dohľad nad centrálnymi protistranami, pričom zatiaľ neexistujú žiadne náznaky, že by sa v súvislosti s týmto dohľadom plánovali akékoľvek dôležité zmeny.
Dátum zaradenia do zoznamu

„17.

AL-WERFALLI, Mahmoud Mustafa Busayf alias AL-WARFALLI, Mahmud

Dátum narodenia: 1978 Miesto narodenia: Werfalla Tribe, západ Líbye alebo Elrseefa (Bani Walid) Pohlavie: muž

Mahmoud al-Werfalli pôsobí ako veliteľ (poručík) brigády al-Saiqa so sídlom v Benghází. V tejto funkcii je al-Werfalli zodpovedný za závažné porušovanie ľudských práv vrátane zabíjania a popráv a priamo alebo nepriamo sa doň zapája. Al-Werfalli bol zapojený do zabitia tridsiatich troch osôb v období od júna 2016 do júla 2017 v rámci niekoľkých prípadov, ako aj do hromadnej popravy desiatich osôb 24. januára 2018.
(7)

Očakáva sa, že vylúčenie určitých expozícií voči centrálnym bankám z veľkosti celkovej expozície podľa článku 500b nariadenia (EÚ) č. 575/2013 do 27. júna 2021 by podporilo úverové inštitúcie v tom, aby mohli naďalej plniť svoju úlohu pri financovaní reálnej ekonomiky, pričom by sa zachovali kľúčové prvky prudenciálneho regulačného rámca. Takéto vylúčenie môže znížiť prípadné tlaky spojené so zavedením novej požiadavky na vlastné zdroje a oprávnené záväzky, ktorá sa v Únii implementovala v rámci zmeny nariadenia (EÚ) č. 575/2013 prostredníctvom nariadenia (EÚ) 2019/876 s cieľom zohľadniť normu týkajúcu sa celkovej kapacity na absorpciu strát, pričom táto požiadavka sa uplatňuje od 28. júna 2019. Hoci sa ukazovateľ finančnej páky nebude uplatňovať až do 28. júna 2021, vylúčenie určitých expozícií voči centrálnym bankám z veľkosti celkovej expozície do uvedeného dátumu by mohlo byť prospešné z hľadiska jasnej komunikácie finančných informácií. Inštitúcie by boli predovšetkým schopné zverejniť svoj ukazovateľ finančnej páky tak so zohľadnením vylúčenia expozícií, ako aj bez neho. Tieto informácie by mohli byť pre účastníkov finančného trhu užitočné pri posudzovaní potenciálnych budúcich ukazovateľov finančnej páky inštitúcií po tom, ako sa ukazovateľ finančnej páky začne 28. júna 2021 uplatňovať.
(3)

Regióny oprávnené na zvýšenie zdrojov na osobitné rozpočtové prostriedky na YEI na rok 2020 sú určené v súlade s článkom 16 nariadenia Európskeho parlamentu a Rady (EÚ) č. 1304/2013 (4), pričom sa odkazuje na najnovšie dostupné ročné údaje o nezamestnanosti mladých ľudí. Podľa článku 65 ods. 2 nariadenia (EÚ) č. 1303/2013 sú výdavky v rámci YEI oprávnené do 31. decembra 2023 tak pre regióny, ktoré už boli zaradené do troch zoznamov v prílohe IV k vykonávaciemu rozhodnutiu 2014/190/EÚ, ako aj pre regióny oprávnené na zvýšenie zdrojov na osobitné rozpočtové prostriedky na YEI na rok 2020. Existujúce zoznamy by sa preto mali naďalej uplatňovať a mali by byť doplnené o zoznam regiónov, ktoré sú oprávnené na zvýšenie zdrojov na osobitné rozpočtové prostriedky na YEI na rok 2020. Z dôvodov jasnosti a transparentnosti by sa preto príloha IV k vykonávaciemu rozhodnutiu 2014/190/EÚ mala zodpovedajúcim spôsobom zmeniť.
(4)

Rozhodnutím Rady 2000/91/ES (2) sa Dánsku a Švédsku povolilo odchylne od požiadavky, aby zdaniteľné osoby uplatňovali svoje právo na odpočet DPH alebo na jej vrátenie v členskom štáte, kde bola zaplatená, uplatňovať do 31. decembra 2002 osobitné opatrenie umožňujúce daňovníkom uplatňovať si nárok na vrátenie DPH od jedného správneho orgánu. Platnosť uvedeného povolenia bola následne predĺžená rozhodnutím Rady 2003/65/ES (3) do 31. decembra 2006 a rozhodnutím Rady 2007/132/ES (4) do 31. decembra 2013. Vykonávacím rozhodnutím Rady 2013/680/EÚ (5) sa Dánsku a Švédsku povolilo uplatňovať osobitné opatrenie odchyľujúce sa od článkov 168, 169, 170 a 171 smernice 2006/112/ES od 1. januára 2014 do 31. decembra 2020.
(7)

Preto by sa infikovaná oblasť v Nemecku mala až do stretnutia Stáleho výboru pre rastliny, zvieratá, potraviny a krmivá uvádzať v prílohe k tomuto rozhodnutiu a malo by sa stanoviť trvanie danej regionalizácie.
(13)

Povolenie na uplatňovanie odchyľujúceho sa opatrenia by malo byť časovo obmedzené. Toto časové obmedzenie by malo byť dostatočné na to, aby bolo možné vyhodnotiť účinnosť a primeranosť stropu. Okrem toho majú členské štáty podľa článku 3 ods. 1 smernice (EÚ) 2020/285 do 31. decembra 2024 prijať a uverejniť zákony, iné právne predpisy a správne opatrenia potrebné na dosiahnutie súladu s článkom 1 uvedenej smernice a tieto ustanovenia uplatňovať od 1. januára 2025. Je preto vhodné povoliť Rumunsku, aby uplatňovalo odchyľujúce sa opatrenie do 31. decembra 2024.
(11)

Povolenie na uplatňovanie odchyľujúceho sa opatrenia by malo byť časovo obmedzené. Toto časové obmedzenie by malo byť dostatočné na to, aby bolo možné vyhodnotiť účinnosť a primeranosť stropu. Okrem toho majú členské štáty podľa článku 3 ods. 1 smernice (EÚ) 2020/285 do 31. decembra 2024 prijať a uverejniť zákony, iné právne predpisy a správne opatrenia potrebné na dosiahnutie súladu s článkom 1 uvedenej smernice a tieto ustanovenia uplatňovať od 1. januára 2025. Je preto vhodné povoliť Lotyšsku, aby uplatňovalo dané odchyľujúce sa opatrenie do 31. decembra 2024.
(2)

Vykonávacím rozhodnutím Rady 2012/232/EÚ (2) sa Rumunsku povolilo do 31. decembra 2014 obmedziť na 50 % právo na odpočet DPH z nákupu, nadobudnutia v rámci Spoločenstva, dovozu, prenájmu alebo lízingu určitých cestných motorových vozidiel, ako aj DPH uplatnenej na výdavky súvisiace s týmito vozidlami, ak sa vozidlá nepoužívajú výhradne na podnikateľské účely, a oslobodiť zdaniteľné osoby od povinnosti považovať používanie takýchto vozidiel na iné účely ako ich podnikanie za poskytovanie služieb podľa článku 26 ods. 1 písm. a) smernice 2006/112/ES. Vykonávacím rozhodnutím Rady (EÚ) 2015/156 (3) bolo obdobie platnosti vykonávacieho rozhodnutia 2012/232/EÚ predĺžené do 31. decembra 2017. Vykonávacím rozhodnutím Rady (EÚ) 2017/2012 (4) bolo Rumunsku povolené uplatňovať odchyľujúce sa opatrenia do dňa nadobudnutia účinnosti pravidiel Únie o určení výdavkov v súvislosti s cestnými motorovými vozidlami, ktoré nie sú oprávnené na úplný odpočet DPH, alebo do 31. decembra 2020, podľa toho, čo nastane skôr.
(3)

S cieľom predchádzať pretrvávajúcemu a čoraz intenzívnejšiemu škodlivému správaniu v kybernetickom priestore, odrádzať od neho a reagovať naň by sa mali do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe k rozhodnutiu (SZBP) 2019/797 zaradiť dve fyzické osoby a jeden orgán. Uvedené osoby a uvedený orgán nesú zodpovednosť za kybernetické útoky so závažným vplyvom, ktoré predstavujú vonkajšiu hrozbu pre Úniu alebo jej členské štáty, alebo sa na takýchto útokoch podieľali, predovšetkým na kybernetickom útoku na nemecký spolkový snem (Deutscher Bundestag), ku ktorému došlo v apríli a máji 2015.